Neuvoston 23 päivänä marraskuuta 1998 vahvistama YHTEINEN KANTA (EY) N:o 70/98 Euroopan parlamentin ja neuvoston päätöksen N:o .../98/EY tekemiseksi henkilövahinkojen ehkäisemistä koskevan yhteisön toimintaohjelman hyväksymisestä osana kansanterveyden alan toimia (1999-2003)



Virallinen lehti nro C 404 , 23/12/1998 s. 0021



Neuvoston 23 päivänä marraskuuta 1998 vahvistama YHTEINEN KANTA (EY) N:o 70/98 Euroopan parlamentin ja neuvoston päätöksen N:o . . ./98/EY tekemiseksi henkilövahinkojen ehkäisemistä koskevan yhteisön toimintaohjelman hyväksymisestä osana kansanterveyden alan toimia (1999-2003) (98/C 404/05) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 129 artiklan 4 kohdan ensimmäisen luetelmakohdan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), ottavat huomioon alueiden komitean lausunnon (3), noudattavat perustamissopimuksen 189 b artiklassa määrättyä menettelyä (4), sekä katsovat, että 1) henkilövahinkoja on pidettävä koko yhteisössä yhtenä keskeisimmistä perustamissopimuksen 129 artiklassa tarkoitetuista terveysongelmista ja ne ovat suuri yleinen huolenaihe; 2) perustamissopimuksen 129 artiklassa määrätään nimenomaisesti yhteisön toimivallasta tällä alalla myötävaikuttaa ihmisten terveyden korkeatasoisen suojelun toteuttamiseen rohkaisemalla jäsenvaltioiden välistä yhteistyötä sekä tarvittaessa tukemalla niiden toimintaa, edistämällä niiden politiikkojen ja ohjelmien yhteensovittamista ja edistämällä yhteistyötä kolmansien maiden sekä kansanterveyden alalla toimivaltaisten kansainvälisten järjestöjen kanssa; yhteisön toiminnan olisi suuntauduttava sairauksien ehkäisemiseen sekä terveysvalistuksen ja -kasvatuksen edistämiseen; 3) perustamissopimuksen 3 artiklan o alakohdan mukaisesti yhteisön toimintaan sisältyy myötävaikuttaminen korkean terveyden suojelun tason saavuttamiseen; 4) komissio nimesi yhteisön toimintaohjelmasta kansanterveyden alan toimintakehyksessä 24 päivänä marraskuuta 1993 antamassaan tiedonannossa tahalliset ja tahattomat henkilövahingot ja tapaturmat ensisijaiseksi toiminta-alaksi kansanterveyden alalla; 5) Euroopassa joka vuosi tapahtuvilla lukuisilla henkilövahingoilla on erittäin suuria vaikutuksia sekä asianomaisille henkilöille että yhteiskunnallisella ja taloudellisella tasolla; 6) henkilövahinkojen ehkäisemisen ja tästä seuraavan henkilövahinkojen vähentymisen tulee olla ensisijaisen tärkeää yhteisön kansanterveyden alalla toteutetuissa toimissa erityisesti siitä syystä, että tämän yhteisön toiminnan myönteiset yhteiskunnalliset ja taloudelliset vaikutukset ovat merkittäviä ja lisäksi sen kustannus-hyötysuhde on poikkeuksellisen edullinen; 7) aloilla, jotka eivät kuulu yhteisön yksinomaiseen toimivaltaan, kuten henkilövahinkojen ehkäiseminen, yhteisö toissijaisuusperiaatteen mukaisesti toimii vain siinä tapauksessa ja siinä laajuudessa, kuin suunniteltu toiminta laajuutensa ja vaikutustensa takia voidaan toteuttaa paremmin yhteisön tasolla; 8) yhteisön toiminnalla henkilövahinkojen ehkäisemisessä luodaan lisäarvoa sovittamalla yhteen kansallisella tasolla suhteellisen erillään toteutettua toimintaa ja täydentämällä toimia toisillaan, jolloin saadaan aikaan koko yhteisön kannalta merkittäviä tuloksia; 9) on laadittava toimintaohjelma, jonka tarkoituksena on myötävaikuttaa henkilövahinkojen vähentämiseen; 10) Euroopan parlamentin ja neuvoston päätöksellä N:o 3092/94/EY (5) käyttöön otetun ja vuoden 1997 lopussa päättyneen, kotona ja vapaa-aikana tapahtuvia tapaturmia koskevan yhteisön tietojenvaihtojärjestelmän (EHLASS) puitteissa toteutetut toimet tuottivat myönteisiä tuloksia; nämä toimet on siten syytä aloittaa uudelleen; 11) yksi tämän ohjelman toimeenpanon välttämättömistä edellytyksistä on yhteisön tiedonkeruu- ja tiedonvaihtojärjestelmän toteuttaminen; tämän järjestelmän on perustuttava yhteisön entisen EHLASS-järjestelmän säännöstön vahvistamiseen ja parantamiseen; 12) yhteisön tiedonkeruu- ja tietojenvaihtojärjestelmän toteuttaminen edellyttää ehdottomasti niiden oikeudellisten määräysten noudattamista, jotka koskevat yksilön suojelua henkilötietojen käsittelyssä ja sellaisten järjestelyjen luomista, jotka voivat taata tietojen luottamuksellisuuden ja tietoturvan; Euroopan parlamentti ja neuvosto ovat antaneet asiasta 24 päivänä lokakuuta 1995 direktiivin 95/46/EY yksilöiden suojelusta henkilötietojen käsittelyssä ja näiden tietojen vapaasta liikkuvuudesta (6); 13) henkilövahinkojen epidemiologian kannalta ja terveystilanteen seurantaa koskevan yhteisön toimintaohjelman hyväksymisestä kansanterveyden alalla (1997-2001) 30 päivänä kesäkuuta 1997 tehdyssä Euroopan parlamentin ja neuvoston päätöksessä N:o 1400/97/EY (7) tarkoitettujen terveysindikaattorien laatimisen kannalta on olennaisen tärkeää, että tietojen kerääminen ja vaihto tapahtuu vertailukelpoisten ja yhteensopivien tietojen pohjalta; 14) tämä ohjelma edistää perustamissopimuksen 129 artiklassa tarkoitettujen yhteisön tavoitteiden saavuttamista tukemalla henkilövahinkojen ehkäisemistä koskevan entistä paremman tietämyksen ja ymmärtämyksen saavuttamista ja sitä koskevien tietojen levittämistä, takaamalla, että tämän alan tiedot ovat aiempaa paremmin vertailtavissa ja kehittämällä lisätoimia jo olemassa oleviin yhteisön ohjelmiin ja toimiin välttäen kuitenkin tarpeetonta päällekkäisyyttä; 15) henkilövahinkojen ehkäisemiseen tähtäävissä yhteisön toimenpiteissä on otettava yleisesti huomioon telematiikan soveltamista kansanterveyden alalla koskevat hankkeet; erityisesti tämän ohjelman toteutus on sovitettava tiukasti yhteen hallintojen välistä telemaattista tietojenvaihtoa (HVT) koskevaan ohjelmaan liittyvien yhteistä etua koskevien hankkeiden välillä; 16) yhteistyötä kansanterveyden alan toimivaltaisten kansainvälisten järjestöjen ja kolmansien maiden kanssa olisi edistettävä; 17) tämän ohjelman keston olisi oltava viisi vuotta, jotta asetettujen tavoitteiden saavuttamiseksi on riittävästi aikaa; 18) toteutettuja toimia olisi tämän ohjelman merkityksen ja vaikutuksen lisäämiseksi arvioitava jatkuvasti erityisesti toimien tehokkuuden ja asetettujen tavoitteiden saavuttamisen kannalta; 19) on syytä varata mahdollisuus tämän ohjelman mukauttamiseen tai muuttamiseen yhteisön toiminnassa kansanterveyden alalla yleisesti tapahtuvan arvioinnin ja kehityksen huomioon ottamiseksi; 20) on tärkeää, että komissio varmistaa tämän ohjelman toteuttamisen kiinteässä yhteistyössä jäsenvaltioiden kanssa; 21) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta (8) perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä, ja 22) tällä päätöksellä vahvistetaan tämän ohjelman koko keston ajaksi rahoituspuitteet, jotka Euroopan parlamentin, neuvoston ja komission 6 päivänä maaliskuuta 1995 antaman julistuksen (9) 1 kohdan mukaisesti muodostavat ensisijaisen ohjeen budjettivallan käyttäjälle vuosittaisessa talousarviomenettelyssä, OVAT PÄÄTTÄNEET SEURAAVAA: 1 artikla Ohjelman kesto ja tarkoitus 1. Henkilövahinkojen ehkäisemistä koskeva yhteisön toimintaohjelma, jäljempänä `ohjelma` hyväksytään 1 päivänä tammikuuta 1999 alkavaksi ja 31 päivänä joulukuuta 2003 päättyväksi kaudeksi osana kansanterveyden alan toimia. 2. Tämän ohjelman tarkoituksena on edistää kansanterveyden hyväksi tehtävää toimintaa, jolla pyritään vähentämään varsinkin kotona ja vapaa-aikana sattuvista tapaturmista aiheutuneita henkilövahinkoja edistämällä: a) henkilövahinkojen epidemiologista seurantaa yhteisön entisen EHLASS-järjestelmän säännöstön tehostamiseen ja parantamiseen perustuvan henkilövahinkoja koskevan yhteisön tiedonkeruu- ja tiedonvaihtojärjestelmän avulla; b) näiden tietojen käyttöä koskevaa tietojenvaihtoa, jotta voidaan määrittää painopistealueet sekä parhaimmat strategiat vahinkojen ehkäisemiseksi. 3. Osana tätä ohjelmaa toteutettava 2 kohdan a alakohdassa tarkoitettu yhteisön järjestelmä ja 2 kohdan b alakohdassa tarkoitettu erityistoiminta esitetään liitteessä. 2 artikla Täytäntöönpano 1. Komissio varmistaa läheisessä yhteistyössä jäsenvaltioiden kanssa liitteessä esitetyn yhteisön järjestelmän ja erityistoiminnan täytäntöönpanon 5 artiklan mukaisesti. 2. Komissio tekee yhteistyötä henkilövahinkojen ehkäisemisen alalla toimivien laitosten ja järjestöjen kanssa. 3 artikla Johdonmukaisuus ja täydentävyys Komissio huolehtii siitä, että yhteisön järjestelmät ja tämän ohjelman mukaisesti toteutettava erityistoiminta sekä muiden yhteisön ohjelmien, toimien ja aloitteiden mukaisesti etenkin työtapaturmien, liikenneturvallisuuden, tuoteturvallisuuden ja pelastuspalvelun alalla toteutettavat toimet ovat keskenään johdonmukaisia ja toisiaan täydentäviä. 4 artikla Rahoitus 1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 14 miljoonaksi ecuksi. 2. Budjettivallan käyttäjä hyväksyy vuosittaiset määrärahat rahoitusnäkymien rajoissa. 5 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotukset tarvittavista toimenpiteistä, jotka koskevat: a) komitean työjärjestystä; b) vuosittaista työohjelmaa, jossa osoitetaan toiminnan painopisteet; c) liitteessä olevassa A osassa olevan yhteisön järjestelmän täytäntöönpanoon tarvittavia yksityiskohtaisia sääntöjä, menettelyjä sekä tietosisällön ja rahoituksen erittelyjä, mukaan lukien ne, jotka koskevat 6 artiklan 2 kohdassa tarkoitettujen maiden osallistumista; d) liitteessä olevassa B osassa olevan erityistoiminnan toteuttamiseen tarvittavien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyjä, mukaan lukien ne, jotka koskevat yhteistyötä kansanterveyden alalla toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista; e) seuranta- ja arviointimenettelyä; f) yksityiskohtaisia sääntöjä, jotka koskevat koordinointia tämän ohjelman tavoitteen saavuttamiseen välittömästi liittyvien ohjelmien ja aloitteiden kanssa; g) edellä 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä. Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa: - komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä; - neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa. 3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 4. Komission edustaja ilmoittaa komitealle säännöllisesti: - tämän ohjelman puitteissa myönnetyistä rahoitustuista (määrä, kesto, jakautuminen ja tuen saajat); - tämän ohjelman tavoitteen toteuttamiseen välittömästi liittyvistä komission ehdotuksista tai yhteisön aloitteista ja ohjelmien toteuttamisesta muilla aloilla 3 artiklassa tarkoitetun johdonmukaisuuden ja täydentävyyden varmistamiseksi. 6 artikla Kansainvälinen yhteistyö 1. Tätä ohjelmaa toteutettaessa yhteistyötä kolmansien maiden sekä kansanterveyden alalla toimivaltaisten kansainvälisten järjestöjen kanssa edistetään ja toteutetaan liitteessä olevassa B osassa olevan erityistoiminnan osalta 5 artiklassa säädettyä menettelyä noudattaen, sanotun kuitenkaan rajoittamatta perustamissopimuksen 228 artiklan soveltamista. 2. Tähän ohjelmaan voivat osallistua Keski- ja Itä-Euroopan assosioituneet maat niiden kanssa tehtävissä, yhteisön ohjelmiin osallistumista koskevissa assosiaatiosopimuksissa tai niihin liittyvissä lisäpöytäkirjoissa vahvistettujen edellytysten mukaisesti. Kypros ja Malta voivat niiden kanssa sovittavien menettelyjen mukaisesti osallistua tähän ohjelmaan ylimääräisten määrärahojen puitteissa samojen sääntöjen mukaisesti, joita sovelletaan Euroopan vapaakauppaliiton (EFTA) maihin. 7 artikla Seuranta ja arviointi 1. Tämän päätöksen täytäntöönpanossa komissio toteuttaa tarvittavat toimenpiteet varmistaakseen tämän ohjelman seurannan ja jatkuvan arvioinnin ottaen huomioon 1 artiklassa tarkoitetun tavoitteen. 2. Komissio esittää Euroopan parlamentille ja neuvostolle välikertomuksen tämän ohjelman kolmantena vuonna ja lopullisen kertomuksen tämän ohjelman päättyessä. Komissio esittää kertomuksissa tiedot tähän ohjelmaan liittyvästä yhteisörahoituksesta sekä tiedot, jotka koskevat johdonmukaisuutta ja täydentävyyttä 3 artiklassa tarkoitettujen ohjelmien, toimien ja aloitteiden kanssa sekä tämän artiklan 1 kohdassa tarkoitetun arvioinnin tulokset. Se toimittaa nämä kertomukset myös talous- ja sosiaalikomitealle sekä alueiden komitealle. Välikertomuksessa olisi otettava huomioon myös kansanterveyden alalla toteutetun yhteisön toiminnan puitteissa tapahtunut kehitys. 3. Komissio voi tarvittaessa tehdä aiheellisia ehdotuksia tämän ohjelman muuttamiseksi tai mukauttamiseksi 2 kohdassa tarkoitetun välikertomuksen pohjalta. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 202, 2.7.1997, s. 20 ja EYVL C 154, 19.5.1998, s. 14. (2) EYVL C 19, 21.1.1998, s. 1. (3) EYVL C 379, 15.12.1997, s. 44. (4) Euroopan parlamentin lausunto, annettu 11. maaliskuuta 1998 (EYVL C 104, 6.4.1998, s. 119), neuvoston yhteinen kanta, vahvistettu 23 päivänä marraskuuta 1998, ja Euroopan parlamentin päätös . . . (ei vielä julkaistu virallisessa lehdessä). (5) EYVL L 331, 21.12.1994, s. 1. (6) EYVL L 281, 23.11.1995, s. 31. (7) EYVL L 193, 22.7.1997, s. 1. (8) EYVL C 102, 4.4.1996, s. 1. (9) EYVL C 102, 4.4.1996, s. 4. LIITE YHTEISÖN JÄRJESTELMÄ JA ERITYISTOIMINTA, JOTKA TOTEUTETAAN 1 ARTIKLAN 2 KOHDAN TAVOITTEEN SAAVUTTAMISEKSI A HENKILÖVAHINKOJA KOSKEVA YHTEISÖN TIEDONKERUU- JA TIEDONVAIHTOJÄRJESTELMÄ 1. Henkilövahinkoja koskevan yhteisön tiedonkeruu- ja tiedonvaihtojärjestelmän, jäljempänä `järjestelmän`, tarkoituksena on kerätä tietoja henkilövahingoista, varsinkin kotona ja vapaa-aikana tapahtuneista tapaturmista. 2. Järjestelmä toteutetaan pääasiassa telematiikan keinoin ja erityisesti käyttäen EUPHIN-tietoverkkoa (European Union Public Health Information Network), joka on kehitetty osana hallintojen välistä telemaattista tietojenvaihtoa (HVT) koskevaan ohjelmaan liittyviä, yhteistä etua koskevia hankkeita. 3. Järjestelmä kehitetään yhteisön entisestä EHLASS-järjestelmästä saatujen kokemusten ja siitä tehdyn arvioinnin pohjalta. 4. Tietoja kerätään jäsenvaltioiden tätä tarkoitusta varten esittämien tiedonkeruuta koskevien järjestelmien mukaisesti sairaaloissa ja/tai muissa tarkoituksenmukaisissa laitoksissa sekä kyselytutkimuksin. Jäsenvaltiot vastaavat tietojen keruusta ja niiden siirrosta tietojärjestelmään sekä varmistavat tietolähteiden luotettavuuden. 5. Erityishuomiota kiinnitetään: - tiedonkeruun metodologiaan tietojen vertailukelpoisuuden ja yhteensopivuuden vuoksi, - tietojen edustavuuskriteereihin, - tietojen laadunvarmistukseen. 6. Tiedot on koodattava tavalla, joka perustuu yhteisön entisen EHLASS-järjestelmän koodausoppaan yleisiin perusteisiin. 7. Tämän ohjelman toteuttamisen yhteydessä sovitaan yksityiskohtaisista säännöistä, joiden perusteella erilaisilla organisaatioilla tai järjestöillä on pääsy järjestelmään. B HENKILÖVAHINKOJEN EPIDEMIOLOGISTA SEURANTAA JA TIETOJENVAIHTOA KOSKEVA ERITYISTOIMINTA Tämän erityistoiminnan tavoitteena on kannustaa ja tukea sellaisten yhteisön verkkojen perustamista, jotka koskevat henkilövahinkojen epidemiologiaa ja tietojenvaihtoa ja joiden tarkoituksena on erityisesti: - edistää yhtenäistä lähestymistapaa kaikkiin teknisiin ja metodologisiin tekijöihin, erityisesti koodaukseen, määritelmiin ja tiedonkeruuseen, - antaa järjestelmän käytöön ja toimittaa siihen vertailukelpoisia ja yhteensopivia tietoja, - tutkia nykyisten tiedonkeruujärjestelmien kattavuutta ja pyrkiä tarvittaessa löytämään keinoja tämän kattavuuden parantamiseksi; osallistua tutkimustarpeiden kartoitukseen, - edistää tutkimusten tulokset käsittävän tietokannan perustamista, - kerätä, käsitellä ja levittää tietoja, - helpottaa vaarallisten tuotteiden tunnistamista, - kehittää uusia menettelytapoja tai innovatiivisia menetelmiä ongelmien ratkaisemiseksi, - analysoida riskitekijät ja strategiat vahinkojen ehkäisemiseksi. NEUVOSTON PERUSTELUT I JOHDANTO 1. Komissio antoi neuvostolle 15. toukokuuta 1997 EY:n perustamissopimuksen 129 artiklan 4 kohdan ensimmäiseen luetelmakohtaan perustuvan ehdotuksen Euroopan parlamentin ja neuvoston päätökseksi henkilövahinkojen ehkäisemistä koskevan yhteisön toimintaohjelman hyväksymisestä osana kansanterveyden alan toimia (1999-2003) (1). 2. Euroopan parlamentti antoi lausuntonsa 11. maaliskuuta 1998 (2). Talous- ja sosiaalikomitea antoi lausuntonsa 29. lokakuuta 1997 (3) ja alueiden komitea 18. syyskuuta 1997 (4). 3. Parlamentin lausunnon huomioon ottaen komissio antoi 16. huhtikuuta 1998 muutetun ehdotuksen. 4. Neuvosto vahvisti yhteisen kantansa 23 päivänä marraskuuta 1998 perustamissopimuksen 189 b artiklassa määrättyä menettelyä noudattaen. II TAVOITE Ehdotus koskee henkilövahinkojen ehkäisemisohjelmaa. Ehdotetun ohjelman tarkoituksena on edistää kansanterveyden hyväksi tehtävää toimintaa, jolla pyritään vähentämään varsinkin kotona ja vapaa-aikana sattuvista tapaturmista aiheutuneita henkilövahinkoja edistämällä: a) henkilövahinkojen epidemiologista seurantaa yhteisön entisen EHLASS-järjestelmän säännöstön tehostamiseen ja parantamiseen perustuvan henkilövahinkoja koskevan yhteisön tiedonkeruu- ja tiedonvaihtojärjestelmän avulla; b) näiden tietojen käyttöä koskevaa tietojenvaihtoa, jotta voidaan määrittää painopistealueet sekä parhaimmat strategiat vahinkojen ehkäisemiseksi. III YHTEISEN KANNAN ERITTELY 1. KOMISSION EHDOTUKSEEN TEHDYT MUUTOKSET Yleinen huomautus Niiden pääasiallisten muutosten taustalla, joita neuvosto on tehnyt komission muutettuun ehdotukseen, joka annettiin Euroopan parlamentin lausunnon jälkeen ja johon on suurelta osin sisällytetty parlamentin ehdottamat muutokset, on ennen kaikkea pyrkimys luoda EHLASS-toimintojen jatkamiselle joustavat ja toiminnalliset puitteet, joissa vuoden 1997 lopussa päättyneen aikaisemman EHLASS-ohjelman säännöstöä voidaan vahvistaa ja parantaa, sekä liittää tiedonkeruujärjestelmä yhteen ehkäisemiseen pyrkivän toiminnan kanssa. Ohjelman tavoitteet (1 artikla) Neuvosto poisti viittaukset eri henkilöryhmiin ja henkilövahinkojen eri syihin ja valitsi laajan lähestymistavan, jonka ansiosta ohjelman täytäntöönpanoa voidaan joustavoittaa. Se katsoi kuitenkin, että tekstiin on syytä sisällyttää - ei rajoittava - viittaus kotona ja vapaa-aikana sattuneista tapaturmista aiheutuneisiin henkilövahinkoihin, jotta korostettaisiin aikaisemman EHLASS-ohjelman puitteissa saadun kokemuksen huomioon ottamista. Tämän yleisen lähestymistavan omaksuessaan neuvosto myös katsoi, että on syytä poistaa henkilövahinkojen määritelmä. Täytäntöönpano (2 artikla) Koska on olemassa vain yksi epidemiologisen seurannan tiedonkeruu- ja tiedonvaihtojärjestelmä, jonka erityispiirteet on esitetty yhteisen kannan liitteessä olevassa A osassa, neuvosto katsoi riittäväksi pysytellä samassa sanamuodossa kuin muissa toimintaohjelmissa. Johdonmukaisuus ja täydentävyys (3 artikla) Koska henkilövahinkoja koskevien tietojen keruuseen ja vaihtoon omaksuttiin laaja lähestymistapa, neuvosto halusi tehdä joitakin tarkennuksia rajatakseen paremmin ohjelman laajuuden. Komiteamenettely (5 artikla) Neuvosto poikkesi ehdotetusta menettelystä ja päätyi muiden jo hyväksyttyjen ohjelmien tavoin sekamenettelyyn, jonka avulla voidaan sovittaa yhteen vaatimus ohjelman joidenkin hallinnointinäkökohtien joustavuudesta sekä vaatimus jäsenvaltioiden aktiivisemmasta osallistumisesta tiettyihin tärkeisiin päätöksiin, erityisesti yksityiskohtaisia sääntöjä, menettelyjä ja sisällön ja rahoituksen erittelyjä koskeviin päätöksiin, jotka ovat tarpeen henkilövahinkoja koskevien tietojen yhteisönlaajuisen keruu- ja vaihtojärjestelmän täytäntöön panemiseksi. Seuranta ja arviointi (7 artikla) Neuvosto mukautti säännöksen sanamuodon muissa ohjelmissa oleviin sanamuotoihin tämän ohjelman rakenteeseen tehtyjen muutosten huomioon ottamiseksi, seurannan vahvistamiseksi sekä yhteisön kansanterveyden alan toiminnan puitteissa mahdollisesti tapahtuvan kehityksen huomioon ottamiseksi. Ohjelman sisältö (liite) Käytettävissä olevat varat huomioon ottaen neuvosto katsoi aiheelliseksi jäsentää uudestaan ja tiivistää liitteiden sisältöä sekä keskittää ehkäisemiseen liittyviä toimia enemmän kansainväliseen toimintaan sekä sellaiseen toimintaan, jolla saavutetaan yhteisön tasolla suurin lisäarvo. Samalla se määräsi erityisesti yhdestä ainoasta verkosta, jossa tiedonkeruutoiminta yhdistetään ehkäisemistä koskevaan tiedonvaihtotoimintaan, jotta tehostettaisiin eri toimintojen hallinnointia ja helpotettaisiin niiden koordinointia. Tiedonkeruuta koskevassa osassa neuvosto sovelsi laajaa ja joustavaa lähestymistapaa, jossa otetaan huomioon sekä tiedonkeruun erilaiset käytännöt ja toteutukset jäsenvaltioissa että yhteisön muiden ohjelmien ja aloitteiden puitteissa toteutettu keruu. Saman periaatteen mukaisesti se poisti avoimet viittaukset tahallisiin henkilövahinkoihin, itsemurhiin ja itsensä vahingoittamisesta johtuviin henkilövahinkoihin. Lisäksi neuvosto katsoi, että kohdentaminen tiettyihin henkilöryhmiin rajoittaisi ohjelman soveltamisalaa ja että tietyt ryhmät kuuluvat muiden yhteisön aloitteiden piiriin. Siltä osin kuin on kyse yhteisön verkon täytäntöönpanosta ja erityisesti edustavuudesta ja tiedonkeruutoiminnan taloudellisesta tukemisesta, neuvosto katsoi teknisistä syistä aiheelliseksi antaa komission huolehtia niitä koskevien yksityiskohtaisten sääntöjen vahvistamisesta komiteamenettelyn mukaisesti. Neuvosto katsoi aiheelliseksi keskittyä ehkäisemistä koskevassa osassa verkossa toteutettavaan kansainväliseen toimintaan. Näin ollen neuvosto ei sisällyttänyt tekstiin joitakin ehdotettuja ehkäisemistä koskevia toimintoja, jotka kuuluvat ennemminkin jäsenvaltioille, nimittäin kampanjoita ja neuvottelunäkökohtia. 2. EUROOPAN PARLAMENTIN TARKISTUKSET a) Komission muutettuun ehdotukseen sisällytetyt tarkistukset Komissio hyväksyi parlamentin ensimmäisessä käsittelyssä tekemistä 28 tarkistuksesta 23, joista - 12 kokonaan (2, 3, 4, 6, 7, 8, 9, 11, 16, 19, 22, 24), - 11 osittain (1, 5, 12, 13, 15, 17, 18, 23, 25, 26, 28). i) Neuvoston hyväksymät tarkistukset Neuvosto sisällytti yhteiseen kantaansa kyseisistä tarkistuksista 13 joko muutetussa sanamuodossa, sisältönsä osalta tai osittain. - tarkistus 1 (johdanto-osan 7 kappale): sisällytetty eri muodossa johdanto-osan 11 kappaleeseen ja 1 artiklan 2 kohdan a alakohtaan - tarkistus 2 (johdanto-osan 7 a kappale - uusi): sisällytetty sisältönsä osalta johdanto-osan 5 kappaleeseen ja sanamuotoa muutettu - tarkistus 3 (johdanto-osan 7 b kappale - uusi): sisällytetty kokonaisuudessaan johdanto-osan 6 kappaleeseen ja sanamuotoa muutettu - tarkistus 5 (johdanto-osan 8 b kappale - uusi): alkuosa sisällytetty hieman muutetussa muodossa johdanto-osan 11 kappaleeseen - tarkistus 6 (johdanto-osan 8 c kappale - uusi): sisällytetty kokonaisuudessaan johdanto-osan 12 kappaleeseen ja mukautettu muissa kansanterveyden alan toimintaohjelmissa käytettyyn sanamuotoon - tarkistus 7 (johdanto-osan 8 d kappale - uusi): sisällytetty johdanto-osan 13 kappaleeseen ja tehty valitusta soveltamisalasta johtuvia muutoksia - tarkistus 11 (johdanto-osan 10 b kappale - uusi): sisällytetty osittain johdanto-osan 15 kappaleeseen telematiikkaohjelmaa koskevan viittauksen osalta - tarkistus 12 (johdanto-osan 10 c kappale - uusi): sisällytetty osittain ja muutetussa muodossa johdanto-osan 15 kappaleeseen (ensimmäinen virke) - tarkistus 13 (johdanto-osan 10 d kappale - uusi): sisällytetty osittain ja muutetussa muodossa johdanto-osan 15 kappaleeseen (toinen virke) - tarkistus 15 (johdanto-osan 11 a kappale - uusi): sisällytetty kokonaisuudessaan johdanto-osan 21 kappaleeseen ja mukautettu muissa kansanterveyden alan ohjelmissa käytettyyn sanamuotoon - tarkistus 16 (1 artiklan 2 kohta): sisällytetty osittain - tarkistus 19 (3 artiklan 1 kohta): sisällytetty 4 artiklaan ja mukautettu vakiosanamuotoon - tarkistus 25 (liite, 1 kohta): sisällytetty osittain liitteessä olevaan A osaan aiempaa EHLASS-järjestelmää koskevan viittauksen osalta ja liitteessä olevaan B osaan verkkojen osalta ii) Tarkistukset, joita neuvosto ei hyväksynyt Neuvosto ei voinut yhtyä komissioon seuraavien parlamentin ehdottamien tarkistusten osalta: - tarkistus 4 (johdanto-osan 8 a kappale - uusi): tämän johdanto-osan teksti ei vastaa yhteisen kannan säädösosaa - tarkistus 8 (johdanto-osan 8 e kappale - uusi): koska väkivalta, jota koskee toinen yhteisön aloite, ei kuulu yhteisen kannan tekstiin, neuvosto ei hyväksynyt tarkistusta - tarkistus 9 (johdanto-osan 8 f kappale - uusi): neuvoston mielestä tekstillä ei ole suoraa yhteyttä säädösosaan, - tarkistus 17 (1 a artikla - uusi): laajan ja avoimen lähestymistapansa mukaisesti neuvosto ei katsonut tarpeelliseksi sisällyttää tekstiin henkilövahinkojen ja epidemiologisen seurannan määritelmää - tarkistus 18 (2 artiklan 1 a kohta - uusi): neuvosto katsoi, ettei tarkistus enää ole aiheellinen yhteisen kannan rakenteen ja tiivistetyn tekstin johdosta - tarkistus 22 (liite, I osa, otsikko) joka on yhteydessä tarkistukseen 16 (1 artiklan 2 kohta - ensimmäinen osa): neuvosto katsoi, että tahallisia henkilövahinkoja (väkivaltaa) koskee jo yhteisön aloite ja että tiettyihin henkilöryhmiin kohdennus olisi liian rajoittavaa - tarkistus 23 (liite, II osa, otsikko): laajan ja joustavan lähestymistapansa mukaisesti neuvosto ei voinut hyväksyä tarkistusta - tarkistus 24 (liite, toimet) tarkistus 26 (liite, 3 kohta) ja tarkistus 28 (liite, 5 kohdan jälkeen): liitteen uudelleenjärjestelyn vuoksi tarkistukset eivät enää ole tarpeen b) Tarkistukset, joita komissio ei sisällyttänyt muutettuun ehdotukseensa i) Neuvosto ei voinut hyväksyä seuraavia tarkistuksia: - tarkistus 14 (johdanto-osan 10 e kappale - uusi): neuvosto katsoi, ettei tarkistus sovi ohjelman soveltamisalaan - tarkistus 20 (4 artikla): neuvosto hylkäsi tarkistuksen, jotta säännös olisi yhdenmukainen muissa kansanterveyden alan ohjelmissa olevien vastaavien säännösten kanssa - tarkistus 21 (5 artiklan 1 kohdan ensimmäinen alakohta) ei ole komiteamenettelystä tehdyn päätöksen mukainen - tarkistus 27 (liite, 4 kohta) ei enää ole tarpeen yhteisen kannan tekstissä ii) Sen sijaan neuvosto sisällytti tarkistuksen 10 sisällön 3 artiklaan (johdonmukaisuus ja täydentävyys) tarkennetussa sanamuodossa. IV YHTEENVETO Neuvosto muutti ohjelman rakennetta ja tiivisti sen sisältöä sekä omaksui laajan ja joustavan lähestymistavan, joka koskee pääasiassa ehdotetun ohjelman tavoitteita ja jolla pyritään saavuttamaan yhteisön tasolla suurin lisäarvo ja paras mahdollinen kustannus/hyötysuhde. (1) EYVL C 202, 2.7.1997, s. 20. (2) EYVL C 104, 6.4.1998, s. 119. (3) EYVL C 19, 21.1.1998, s. 1. (4) EYVL C 379, 15.12.1997, s. 44.